कर्मचारी महासंघ का अनशन शुरू
जोधपुर | राज्यकर्मचारियों को 7वें वेतन आयोग के परिलाभ देने सहित अन्य मांगों को लेकर अखिल राजस्थान राज्य संयुक्त कर्मचारी महासंघ के आह्वान पर जोधपुर जिला कार्यकारिणी के कर्मचारी पदाधिकारी मंगलवार को कलेक्ट्रेट के समक्ष अनशन पर बैठे। महासंघ के जिलाध्यक्ष शंभूसिंह मेड़तिया ने बताया कि सरकार बेवजह 7वें वेतन आयोग लागू करने में देरी कर रही है। इस बजट में भी इसके मिलने को लेकर कोई निश्चितता नहीं है। कर्मचारी संगठन पिछले एक साल से इसके लिए संघर्ष कर रहे हैं। इसके साथ ही महासंघ के 21 सूत्री मांग को जल्द लागू करने की मांग को लेकर यह अनशन शुरू किया गया है। इस दौरान मंगलवार को सोहन डारा, हापुराम चौधरी, आनंद सिंह राठौड़, सुभाष बिश्नोई, बक्शाराम चौधरी, सरदारराम बंजारा, जवाहर सैन, रामरतन गहलोत, सुखराम डारा, बनवारीलाल बिश्नोई, केपी सिंह, कविता गौड़, नटवर भार्गव, कृष्णकुमारी, बेबी नंदा , ममता परिहार हरिसिंह इंदा सहित अन्य ने अनशन में हिस्सा लिया।
npi_Deva hin_Deva